Document ID: /roh_data/filtered/fineweb-2-filterrobots_roh.jsonl.gz/16767

In'equipa per neutralisar bumbas è stada al lieu. Abitants han immediatamain gì da bandunar la regiun, uschia la polizia. Uss è vegnì finì l'alarm, i haja sa tractà d'in pachet suspectus.
Suenter in'attatga terroristica il mardi saira a Manchester è la citad sin il pli aut stgalim d'avertiment. Là eran mortas 22 persunas e 64 èn vegnidas blessadas curt avant la fin dal concert da la chantadura Ariana Grande.
L'armada sustigna il mument la polizia per chattar ulteriuras persunas involvidas en l'attentat. Gia 10 persunas sajan vegnidas arrestadas enfin uss.